Vaas glas smoke 45cm • een must have basic vaas
Home / shop / nieuw / Vaas glas smoke 45cm
Vaas glas smoke 45cm aantal
Afmeting: D:25 x H:45cm
Vaas glas coffee
SKU 10019 Categorieën alle categorieën, nieuw, vazen Tags blulb vaas, elegante vaas, fidrio glazen vaas, fidrio vaas, fidrio vaas groot, glazen vaas, glazen vaas groot, glazen vaas kopen, glazen vaas smoked, grote vaas kopen, mondgeblazen vaas, vaas groot glas, vaas groot smoked Radebe vervang kernraad oor Rosatom, wanbestuur | Netwerk24
Radebe vervang kernraad oor Rosatom, wanbestuur
Deur Lameez Omarjee, Fin24 07 Desember 2018 15:01
Jeff Radebe, minister van energie.
Jeff Radebe, minister van energie, het die hele direksie van die Kernenergiekorpoarasie van Suid-Afrika (Necsa) vervang omdat dié volgens hom nie sy fidusiêre pligte nagekom het nie.
Hy het die redes vir sy besluit Vrydag op ’n mediakonferensie in Pretoria verduidelik.
Necsa doen navorsing oor kernenergie, stralingswetenskappe en tegnologie.
Dit is ook verantwoordelik vir die verryking van uraan.
Die kabinet het die nuwe direksie vandeesweek goedgekeur.
Die nuwe lede is dr. Robert Adam, wat Kelvin Kemm as voorsitter vervang, dr. Ramatsemela Masango, Aadil Patel, Bishen Singh, Pulane Kingston, Mathlodi Ngwenya, Jabulani Ndlovu en Pulane Molokwane.
Phumzile Tshelane, uitvoerende hoof van Necsa, is as voorsorgmaatreël tydelik geskors.
Radebe sê onreëlmatighede waarby Tshelane glo betrokke was, sal ondersoek word.
Don Robertson is as waarnemende uitvoerende hoof aangestel. Hy was voorheen besturende direkteur van NTP, ’n filiaal van Necsa.
“Hy sal die direksie help om goeie bestuur en die finansiële volhoubaarheid van die organisasie te herstel,” sê Radebe.
Radebe sê daar was talle ernstige probleme.
Dit sluit in die ondertekening van ’n memorandum van verstandhouding met die Russiese maatskappy Rosatom ondanks die minister se opdrag om dit nié te doen nie.
Van die ander kwessies is die nienakoming van wetgewing en spesifieke opdragte van die departement van energie, finansiële wanbestuur, onreëlmatighede met vergoeding en ongemagtigde internasionale reise.
“Die direksie van die AEK het by verskeie geleenthede versuim om sy statutêre mandaat op ’n bevredigende en omsigtige wyse uit te voer.”
Thembisile Majola, adjunk-minister van energie, sê die NTP het ’n kritieke internasionale rol in die vervaardiging van mediese isotope.
Majola het bevestig Kemm, Tshelane en Pamela Bosman het prokureurs genader om appèl aan te teken teen die besluit om hulle van hul poste te onthef.
“Dit sal hanteer word, maar ons gaan voort omdat ons baie werk het om die skade te herstel.”
Meer oor: Aek | Rosatom | Jeff Radebe | Kernkrag